"Manchester Siti" bosh murabbiyi Xosep Gvardiola 2008 yildan 2012 yilgacha murabbiylik qilgan "Barselona" klubiga boshqa qaytmasligini aytdi. Bundan tashqari, u "shaharliklar" safiga Lionel Messini qo‘shib olmoqchi emasligini ta’kidlab o‘tdi. Avvalroq Messi Gvardiolaning "Barsa"ga qaytishini istayotgani haqidagi xabar paydo bo‘lgandi. "Hech qachon "Barselona"ga bosh murabbiy lavozimiga qaytmayman. Mening u yerdagi davrim o‘tdi. Messi "Manchester Siti"ga? Men u faoliyatini "Barselona"da tugatishini istashimni bir necha marta aytganman", deb Gvardiola aytganlarini Goal nashri keltirib o‘tdi.